**ЮГОЗАПАДЕН УНИВЕРСИТЕТ „НЕОФИТ РИЛСКИ“ – БЛАГОЕВГРАД**

**Изисквания за кандидатстване в конкурсна сесия по *Наредбата*** ***за условията и реда за оценката, планирането, разпределението и разходването на средствата от държавния бюджет за финансиране на присъщата на държавните висши училища научна или художественотворческа дейност***

Проектните предложения по *Наредбата за условията и реда за оценката, планирането, разпределението и разходването на средствата от държавния бюджет за финансиране на присъщата на държавните висши училища научна или художественотворческа дейност* следва да бъдат съобразени с приоритетите за научноизследователската и художественотворческата дейност на Югозападния университет „Неофит Рилски“, както и с националните и европейските приоритети в тези области, декларирани в следните нормативни документи:

* Политика за развитие на Югозападния университет „Неофит Рилски“;
* Национална стратегия за развитие на научните изследвания в Република България 2017 – 2030;
* Стратегия за развитие на висшето образование в Република България 2021-2030 г.

**Документи по групи А, Б и В (т. 2 и т. 3):**

1. Предложение за научен или художественотворчески проект;
2. План-сметка;
3. Професионална биография на ръководителя на проекта.
4. Списък с научната продукция на ръководителя на проекта и справка за цитируемостта ѝ по данни от SCOPUS и Web of Science;
5. Справка за цитируемостта на научната продукция на всеки от членовете на работния колектив по данни от SCOPUS и Web of Science.
6. Заявка за закупуване на техника с подробно описание на техническите параметри на исканата апаратура, придружена с персонална оферта, доказваща реалната цена на продукта.
7. Договор за изпълнение на проекта (след като бъде одобрен за финансиране от Централната университетска комисия по НИД).

**Документи по група В (т. 4 и т. 5):**

1. Заявление В, т. 4.
2. Заявление В, т. 5.

**Забележки:**

1. За проектни предложения от група А, към формуляра задължително се прилага копие на решение за учредяване, статут, устав или правилник, както и списък на научните резултати от дейността на центъра/ лабораторията през 2024 година, както следва:

1.1. Списък на научните публикации, публикувани в издания с импакт фактор (Web of Sciencе) и импакт ранк (SCOPUS);

1.2. Брой монографии (прилага се списък);

1.3. Списък с цитати на научни публикации от предходните три години по данни от Web of Sciencе и/или SCOPUS;

1.4. Списък със статии в сборници от научни конференции, публикувани в Conference Proceedings в Web of Science и/или SCOPUS.

1. Всеки проект се рецензира от двама рецензенти, от които поне един не работи по договор с ЮЗУ „Неофит Рилски“.
2. Документацията за кандидатстване по проектите задължително се представя на хартиен и електронен носител.
3. Проектни предложения с непълна или неточна документация няма да се разглеждат.
4. Със средствата по договорите за финансиране на проекти за научна или художественотворческа дейност не се финансират разходи за:

* Дейности, които не са свързани с проекта;
* Закупуване на неспециализирана компютърна техника.

1. Със средствата по гр. В, т. 4 – *Подкрепа на научни разработки в издания, реферирани и индексирани в SCOPUS и/или Web of Science* се заплаща таксата за публикации в издания, реферирани и индексирани в SCOPUS и/или Web of Science от категории Q1 и Q2 с импакт фактор.
2. Задължително условие за финансиране публикации в издания, реферирани и индексирани в SCOPUS и/или Web of Science от категории Q1 и Q2 с импакт фактор, е в тях да бъде описана ясно финансовата подкрепа на Югозападния университет „Неофит Рилски“;
3. Със средствата по гр. В, т. 4 не се заплаща такса за участие в конференции.